  Виталий Пронин 22-тӥ толшоре Казаньын кутскиз вузъёсын дышетскись нылъёс понна «Татьяна Поволжья» фестиваль-конкурс. Туэ ӵошатсконэ Нижний Новгород, Саранск, Йошкар-Ола, Пермь, Ижевск, Ульяновск, Чебоксары городъёсысь вуэм Татьянаос пырисько. Асьме шаерез конкурсын возьматоз Удмурт кун университетын дышетскись удмурт ныл Татьяна Щёткина.Толон фестивалез радъясьёс нылъёсты пумитазы, нимысьтыз Универсиада понна дасям кунокуае интыязы, дэмланъёс сётӥзы. Нош туннэ репетициос мыно ини.25-тӥ-26-тӥ толшоре конкурс ортчоз УНИКС дворецын но Казаньысь федерал университетын. Нылъёс сцена вылэ калык костюмъёсын но ӝыт дэремъёсын потозы, кырӟалозы-вералозы но дышетскон интызы сярысь видеоролик возьматозы.Та дыре фестивальлэн сайтаз Татьянаос понна куара сётон мынэКонкурсын вормись ныл «Татьяна Поволжья» титул басьтоз, нош солэн вузэз вуоно арын фестивалез ортчытоз. Теги: КФУ ТатьянаПоволжья Удмурткунуниверситет удмурткылосбурфакультет УНИКС  